రాధా యాదవ్

రాధా ప్రకాష్ యాదవ్, మహారాష్ట్రకు చెందిన క్రికెట్ క్రీడాకారిణి. ముంబై, బరోడా, వెస్ట్ జోన్ తరపున ఆడుతుంది. 4 ఫస్ట్-క్లాస్, 13 లిస్ట్ ఎ, 16 మహిళల ట్వంటీ20 మ్యాచ్‌లు ఆడింది. 2015 జనవరి 10న కేరళకు వ్యతిరేకంగా ప్రధాన దేశీయ క్రికెట్‌లో అరంగేట్రం చేసింది.

జీవిత విశేషాలు 
రాధా 2000 ఏప్రిల్ 21న ముంబైలోని కండివ్లి (వెస్ట్)లో నాల్గవ నెలలో నెలలు నిండకుండా జన్మించింది. స్లమ్ రీడెవలప్‌మెంట్ ఏరియా పథకం కింద తిరిగి అభివృద్ధి చేయబడిన సొసైటీ వెలుపల ఆమె తండ్రి కూరగాయల దుకాణం వెనుక ఉన్న 225 చదరపు అడుగుల ఇంటిలో ఆమె నివసిస్తుంది. తండ్రి శ్రీ ఓంప్రకాష్ యాదవ్ నిజానికి ఉత్తరప్రదేశ్‌లోని జాన్‌పూర్ జిల్లాకు చెందినవారు. సొసైటీ కాంపౌండ్‌లో అబ్బాయిలతో క్రికెట్ ఆడటం ప్రారంభించింది, అక్కడ ఆమె కోచ్ ప్రఫుల్ నాయక్ ఆమెను గమనించి, ఆమెకు 12 సంవత్సరాల వయస్సు నుండి శిక్షణ ఇచ్చాడు. అతను ఆమెను 2013లో ఆనందీబాయి దామోదర్ కాలే విద్యాలయ నుండి అవర్ లేడీ ఆఫ్ రెమెడీ (కాండీవాలి )కి మార్చాడు. ఆమె విద్యా కుంజ్ స్కూల్‌కి వెళ్ళింది.

క్రికెట్ రంగం 
2018 ఫిబ్రవరి 13న దక్షిణాఫ్రికా మహిళలపై భారత మహిళలకు మహిళల ట్వంటీ20 అంతర్జాతీయ క్రికెట్ లోకి అరంగేట్రం చేసింది.

2018 అక్టోబరులోలో వెస్టిండీస్‌లో జరిగిన 2018 ఐసీసీ ఉమెన్స్ వరల్డ్ ట్వంటీ20 టోర్నమెంట్‌లో భారత జట్టులోకి ఎంపికైంది. ఐదు మ్యాచ్‌ల్లో ఎనిమిది మంది ఔట్‌లతో టోర్నమెంట్‌లో ఆమె భారత్‌కు జాయింట్ లీడింగ్ వికెట్ టేకర్.

2020 జనవరిలో ఆస్ట్రేలియాలో జరిగిన 2020 ఐసీసీ మహిళల టీ20 ప్రపంచ కప్‌లో భారత జట్టులో చోటు దక్కించుకుంది.

2020 నవంబరు 9న ట్రైల్‌బ్లేజర్స్ వర్సెస్ సూపర్‌నోవాస్ మధ్య జరిగిన ఉమెన్స్ టీ20  ఛాలెంజ్ 2020 ఫైనల్ మ్యాచ్‌లో 5 వికెట్లు తీసిన మహిళల టీ20 ఛాలెంజ్‌లో మొదటి టీ20 ప్లేయర్‌గా నిలిచింది.

2021 ఫిబ్రవరిలో దక్షిణాఫ్రికాతో జరిగిన వారి సిరీస్ కోసం భారత మహిళల వన్డే ఇంటర్నేషనల్ జట్టులో ఎంపికైంది. 2021 మార్చి 14న దక్షిణాఫ్రికాకు వ్యతిరేకంగా భారతదేశం తరపున మహిళల అంతర్జాతీయ వన్డేల్లోకి అరంగేట్రం చేసింది.

2021 మేలో ఇంగ్లాండ్ మహిళల క్రికెట్ జట్టుతో జరిగిన వన్-ఆఫ్ మ్యాచ్ కోసం భారత టెస్ట్ జట్టులో ఎంపికైంది.

2021 మహిళల బిగ్ బాష్ లీగ్‌లో సిడ్నీ సిక్సర్స్ తరపున ఆడుతుంది. 2022 జూలైలో ఇంగ్లాండ్‌లోని బర్మింగ్‌హామ్‌లో జరిగిన 2022 కామన్వెల్త్ గేమ్స్‌లో క్రికెట్ టోర్నమెంట్ కోసం భారత జట్టులో ఎంపికైంది.

మూలాలు

బయటి లింకులు 

 

జీవిస్తున్న ప్రజలు
2000 జననాలు
మహారాష్ట్ర క్రికెట్ క్రీడాకారులు
ముంబై క్రికెట్ క్రీడాకారులు
భారతీయ మహిళా క్రికెట్ క్రీడాకారులు
మహారాష్ట్ర మహిళా క్రీడాకారులు